Erklæring fra Forbundsrepublikken Tyskland i henhold til artikel 5 i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet

(2003/C 210/01)

I. Lovgivninger og ordninger som omhandlet i forordningens artikel 4, stk. 1 og 2

1. Forskrifter om lovbestemt sygeforsikring - forsikring i anledning af sygdom, moderskab og dødsfald (ydelser ved dødsfald):

- lov om socialforsikring (/Reichsversicherungsordnung) af 19. juli 1911;

- socialloven, femte bog (/Sozialgesetzbuch V), af 20. december 1988;

- lov om sygeforsikring for landbrugere (/Krankenversicherung der Landwirte) af 10. august 1972;

- anden lov om sygeforsikring for landbrugere (/Krankenversicherung der Landwirte) af 20. december 1988;

2. Forskrifter om social plejeforsikring:

- socialloven, ellevte bog (/Sozialgesetzbuch XI) af 26. maj 1994;

3. Forskrifter om den lovbestemte

a) pensionsforsikring:

- socialloven, sjette bog (/Sozialgesetzbuch VI) af 18. december 1989;

b) pensionsforsikring for arbejdere i jern- og stålindustrien i Saarland:

- lov om tillægsforsikring for arbejdere i jern- og stålindustrien (/Hüttenknappschaftliches Zusatzversicherungs-Gesetz) af 22. december 1971;

c) alderdomsforsikring for landbrugere:

- lov om alderdomsforsikring for landbrugere (/Gesetz über die Altersicherung der Landwirte) af 29. juli 1994;

d) pensionsordning for tjenestemænd og soldater:

- lov om pensionsordning for tjenestemænd og dommere på forbundsplan og i delstaterne (/Gesetz über die Versorgung der Beamten und Richter in Bund und Ländern) af 16. december 1994 som offentliggjort den 1. januar 1999;

- lov om pensionsordning for tidligere soldater i Forbundsværnet og deres efterladte (/Gesetz über die Versorgung für die ehemaligen Soldaten der Bundeswehr und ihre Hinterbliebenen) af 26. juli 1957 som offentliggjort den 6. maj 1999;

4. Forskrifter om lovbestemt ulykkesforsikring - arbejdsulykker og erhvervssygdomme:

- socialloven, syvende bog (/Sozialgesetzbuch VII) af 7. august 1996;

- forordning om erhvervssygdomme (/Berufskrankheiten) af 31. oktober 1997;

5. Forskrifter om arbejdsløshedsforsikring:

- socialloven, tredje bog (/Sozialgesetzbuch III) af 24. marts 1997;

6. Forskrifter om tilkendelse af familieydelser:

- lov om børnetilskud (/Bundeskindergeldgesetz) af 14. april 1964 som offentliggjort den 2. januar 2002;

- lov om forskud på underholdsbidrag (/Unterhaltvorschussgesetz) af 23. juli 1979 som offentliggjort den 2. januar 2002;

- lov om forældreydelser (/Bundeserziehungsgeldgesetz) af 6. december 1985 som offentliggjort den 5. december 2000;

- Afsnit X (§§ 62-78) i loven om indkomstskat (/Einkommenssteuergesetz) som offentliggjort den 23. januar 1997.

II. Ordninger i henhold til forordningens artikel 4, stk. 2, hvorefter arbejdsgiveren er pålagt forpligtelser med hensyn til ydelser:

1. Sundhedsmæssig forsøg på rederens bekostning i tilfælde af sygdom blandt skibsbesætningen om bord eller i udlandet:

- sømandsloven (/Seemannsgesetz) af 26. juli 1957;

2. ydelser, som skal være forsikret af arbejdsgiveren i tilfælde af den forsikredes sygdom i udlandet:

- socialloven, femte bog (/Sozialgesetzbuch V), § 17, stk. 1;

3. fortsat udbetaling af løn til arbejdstager i sygdomstilfælde:

- lov om fortsat udbetaling af løn (/Entgeltfortzahlungsgesetz) af 26. maj 1994 som offentliggjort den 19. december 1998.

III. Minimumsydelser som omhandlet i forordningens artikel 50

Ingen.

IV. Familieydelser som omhandlet i forordningens artikel 77 og 78

Børnetilskud til pensionister eller rentemodtagere:

- lov om børnetilskud (/Bundeskindergeldgesetz) af 14. april 1964 som offentliggjort den 2. januar 2002;

- Afsnit X (§§ 62-78) i loven om indkomstskat (/Einkommenssteuergesetz) fra 1964 som offentliggjort den 23. januar 1997.